અમદાવાદ: રાજ્યભરના વાહનચાલકો અને માલિકો માટે તેમનાં જૂનાં વાહનમાં એચએસઆરપી-હાઇસિકયોરિટી નંબર પ્લેટ લગાવવાનું ફરજિયાત કરાયું છે ત્યારે કાયદાનું પાલન કરનારા વાહનચાલકોને મુશ્કેલીઓ અટકવાનું નામ લેતી નથી. સરકારે જાહેર કરેલી સમયમર્યાદાની અંદર જૂની નંબર પ્લેટ બદલીને નવી નંબર પ્લેટ લગાવવા ઇચ્છુક વાહનચાલકો અને વાહન માલિકો સમગ્ર પ્રક્રિયા ઓનલાઇન કર્યા પછી પેમેન્ટ કરવા આરટીઓનો ધરમધક્કો ખાવો પડે છે.